Raġel ta' 38 sena sofra ġrieħi serji wara li ħabat bil-mutur tiegħu fiż-Żebbuġ, Għawdex. L-inċident seħħ illum fis-2.00am fi Triq ir-Rabat. Il-Pulizija qalet li r-raġel, li huwa residenti ż-Żebbuġ ukoll, tilef il-kontroll tal-vettura tiegħu u ħabat ma' arblu fit-triq. Hu ngħata l-ewwel għajnuna minn tim mediku qabel ma ttieħed l-Isptar Ġenerali t'Għawdex b'ambulanza. .td_uid_3_616e80ccd1fbe_rand.td-a-rec-img{text-align:left}.td_uid_3_616e80ccd1fbe_rand.td-a-rec-img img{margin:0 auto 0 0}